Родио се 6. октобра 1918. године у Одеси, а детињство је провео у Сарајеву, где је завршио гимназију. Из материјалних разлога је напустио школовање 1936. године и бавио се земљорадњом до 1939. године, када одлази на одслужење војног рока, где га је и затекла капитулација Југославије у Другом светском рату. На почетку устанка постао је борац Романијског партизанског одреда, а недуго затим и командант чете. У новембру 1941. године примљен је у чланство Комунистичке партије Југославије (КПЈ).